ansjosfamilien
Store norske leksikon,Biologi,Dyreriket,Ryggstrengdyr,Virveldyr,Strålefinnefisker,Sildefisker,Ansjosfamilien
Ansjosfamilien er en fiskefamilie i orden sildefisker. Artene i denne familien skilles fra andre sildefisker på en framstikkende snute (overkjeve) over en lang, horisontalstilt munn med små tenner.
Levende er ansjosene svakt selvlysende med en sølvglinsende stripe langs kroppen. De fleste artene er småvokst og når sjelden størrelser over 50 centimeter. De fleste artene er mindre enn 15 centimeter.Ansjosfamilien omfatter cirka 175 arter utbredt i Atlanterhavet, Stillehavet og Det indiske hav. Noen arter forekommer også i ferskvann, hovedsakelig i Sør-Amerika. Arten ansjos forekommer sjelden i norske farvann.Ansjosfiskene er svært viktige matfisk. Den ansjosen som mange i Norge spiser til egget til jul er stort sett brisling. Les mer i Store norske leksikon fisk sildefisker ansjos brisling systematikk i biologi